Voodoos’ Say shuts out Crunch | Powassan Voodoos
GALLERY: Powassan picks up 2nd straight weekend road win with victory in Hearst Astrology is an Art - Astrodienst Guest user u1336880191
24-Jul-2016, 01:00 UT/GMT Die Peter-jasie Patriot - Nommer 98
4 Oktober 06
Ons het gedurende September die langpad gevat na Vic Valle aan die Zimbabwe kant. Ons het deur Botswana gery en by Lokuthula Lodge in Vic Valle gebly. Die Zambezi rivier was maar laag en die valle het nie heeltemal vol geloop nie, maar dit was nog 'n asemrowende gesig! Ek het onder andere op 'n olifant gery, 'n riviersafari beleef en, glo dit ofte nie, met 'n ultralight vliegtuigie oor die valle gery, nogal mooi fotos gekry!
Ons is amper elweer oppad, die keer vir 'n week by Ngwenya Lodge aan die Suidekant van Kruger, so daar sal weer 'n effense vertraging met die volgende Patriot wees.
DIE afgelope Paasnaweek het ek nie my voete uit die dorp gesit nie. Het jare gelede al besluit dat ek my beskeie bydrae sal lewer om die dood van die paaie af te hou, deur my motor in die motorhuis by my eie huis te parkeer en nêrens heen te gaan nie. En was dit nie ’n salige vredige tydjie nie.
Waarom ’n mens tog die sielewroeging van pak en ry en oppak en uitpak en iewers op die vlak tent op te slaan, jouself sal aandoen terwyl jy rustig op jou sitkamerbank kan kampeer, verstaan ek nie.
Jare gelede was ons as jonggetroudes saam met vriende vir ’n Paasnaweek op Jakkalzputz. Die oosweer het so gewaai dat die igloo-tente platgelê het en ’n mens het sulke happe sand saam met jou oggendkoffie gesluk. Die manne was min gepla en het gaan visvang en Wilma en ek en ons kroos het by Oom Angel se plankhuis op Hentiesbaai gaan skuil waar Tannie Rita reggestaan het met warm tee en Oom Angel sy boeliebief-gereg voorberei het.
As ek reg onthou het die manne toe ook nie so dapper soos hulle die oggend die stokke opgeneem het, die dag langs die viswaters deurgebring nie, maar by De Duine gaan lafenis soek teen die wind.
Miskien was dit juis daardie lank gelede naweek, wat my ’n renons aan Paasnaweke by die see gegee het.
Sedertdien het ek sleepvoetig ander reise kus toe onderneem oor die Pase, maar ek moet bieg dat dit nooit vir my lekker was nie. Dis veral die huistoekomslag wat elke enkele oomblik van rus wat jy langs die see gehad het, uit jou uit wurg soos jou maag op ’n knop trek met die buffer-teen-buffer verkeer, wat dit ’n onsmaaklike affêre maak. Dit voel ook vir my asof dit nie saak maak wanneer jy besluit om die terugrit aan te pak om die ergste verkeer mis te loop nie. Telkens het al die ander naweekuitspanners dieselfde gedagte en beland jy in die verkeersroesemoes.
My kinders is groot so vanjaar is daar nie paaseiers weggesteek en gesoek nie. Dit het sommer in ’n bak op die buffet gestaan sodat ’n mens elke keer as jy verbystap ’n soethappie kon vat.
By Gerine het ons Vrydag ’n heerlike paasontbyt genuttig en die res van die naweek was ’n rustige sielsgenesende tyd van vrede en stilte. Niemand wat jou aanjaag of aansê om iets te doen nie, niemand wat kerm om iewers heen te gaan nie, net louter luilekker niksdoen.
Ek trek so tussen my bed met Antjie Krog se nuwe digbundel, wat ek seker nou vir die sesde maal deurlees vir die lekkerte, na die bank voor die TV, verby die bak met die sjokolade paaseiers, na die yskas en dan weer terug. Tussendeur kuier ons tuisblyers onder mekaar en eet pasta by Phillip en skaapboud by Elsabé en drink tee by Zelda in haar mooi tuin.
En die heel tyd sif die heerlike najaar reëntjie buite neer. Dis hoe ek van my paasnaweke hou.
So ’n leeglêery bederf ’n mens ook maar erg en toe die son se eerste bleek straaltjies Dinsdagoggend deur my kamervenster val en die kat haar rug soos ’n vraagteken op ’n boog trek en met ’n pienk oopbek gaap, sou ek darem maklik dieper onder die duvet ingekruip het en die werk ’n mis gegee het. Soos Luzelle sê: "Die langnaweek was lekker, net jammer dis ’n week te kort gewees."
Ek versamel resepte, veral tradisionele Suid Afrikaanse resepte, en as ek op 'n goeie resepteboek afkom is ek soos 'n kind in 'n speelgoedwinkel. So 'n boek is Anne Eksteen se "Onthou jy nog" Anna het nog 'n paar ander resepteboeke ook anmekaargeslaan, gaan kyk gerus hier na haar boeke, elkeen van hulle is iets besonders. Hier is 'n voorbeeld van een van die resepte in die boek
500ml louwarm water
SKRIK-VAN-RONDOM of RONDOMSKRIK as plaasnaam
Septimus van Zyl, alias Oubaas, van die TV sepie, Sewende Laan, kom mos daar van Rondomskrik in Garies se wêreld. Alhoewel die TV wêreld ‘n kamma wêreld is, is daar wel in die Piketberg distrik in die Swartland ‘n rêrige plaas met die naam van “Skrik-van-Rondom”.
Reisigers wat die pad vanaf Piketberg na Elandsbaai vat, sal so ‘n ent anderkant Het Kruis en net voor Redelinghuys, die plaasbordjie, “Skrik-van-Rondom” aan die linkerkant van die pad sien staan. Interessant genoeg, woon daar wel Van Zyl’s daar.
Dit was voorheen die familieplaas van die Kriges en het eintlik Fisantekraal geheet.
Heelwat van die Krige afstammelinge het my al van hulle kinderdae daar vertel. Die interessantste storie wat hulle vertel, en dit is ‘n ware storie, is oor hoe daar na goud op Skrik-van-Rondom gedelf is.
Die reisiger wat wel die moeite doen om daar af te draai, sal dan ook op ‘n skag afkom wat diep onder ‘n heuwel met die naam van “Goudkoppie” in loop, waar daar inderdaad na goud gedelf is. Die myn is daar rondom 1894 deur ene Doyle bedryf. Teen 1896 het ene Krige en De Villiers die myn oorgeneem.
Mnr M Grobler van Porterville het aan my geskryf en vertel hoe hulle as kinders in die tonnel ingekruip het, maar dat die vlermuise hulle weer daar uitgejaag het.
Pieter Spaarwater het op 23 November 1990 in sy geselsrubriek, “Van Alle Kante” in Die Burger vertel dat die naam Skrik-van-Rondom uit die ou Afrikaanse vertaling van die Bybel uit Psalm 31 vers 14 kom.
Koste per CD is R100 posgeld in SA ingesluit. (R120 as ek dit per Fastmail stuur) Dit maak 'n ideale geskenk, en ek sal die ontvanger se naam op die CD etiket sit, bv. Aan Johan van die Smit gesin.
Nog 'n interessante kosartikel deur Lompies Lombaard:
Vir die mense wat gevorderd is in hulle jare sal nou kan onthou waarvan ek praat. Dit is die tydperk voor televisie. Die enigste advertensies wat beweeg het wat ons gesien het, was die wat vertoon was net voor die flieks begin het. Die advertensies wat in my gedagtes uitstaan is, die Eno’s advertensie, ’n advertensie waar ’n jeep in die woestyn gery het en so tussen niks en nêrens sit die bestuurder sy flikker lig aan om te wys dat hy gaan draai. Ek kon nie eers onthou watter produk geadverteer was nie. Die laaste advertensie wat ek goed kan onthou is Kellogs Rice Crispie advertensie, waar snap, Crakle en pop so rondgedans het. Mooi herinneringe van ’n mooi tydperk.
Sekere Amerikaners het is die laat 1800’s begin besef dat hulle volk op die afdraande pad is wat hulle eetgewoontes aanbetref. Daar was al daardie tyd mense wat besef het dat die mense moet afwyk van hulle swaar vleis belaaide ontbyte en meer vesel moet eet. Die man wat met die veldtog begin het was Sylvester Graham. Dr. James Caleb Jackson het die idee so ’n bietjie verder gevoer en ’n Granula gemaak Dit was so ’n tipe van ontbyt koekie wat van vesel gemaak was.
Daar was ’n probleem met die Granula gewees. Dit was vreeslik hard gewees, en ’n mens moes die ding oornag laat week om hom die volgende oggend te eet. Dit klink vir my asof dit dieselfde goed is wat ons gekry het om te eet in die ou Suid Afrikaanse weermag. Daar het ons dit sommer dog biscuits genoem. Die dog biscuits moes ons ook oornag week in water om sag te kry voordat ons dit kon eet.
Dr John Harvey Kellogg, is aangestel oor die Sewende Dag Adventiste se gesondheids sentrum Hy het daar gesorg dat die mense heerlikke natuurlike vegetariese kosse kry om te eet. Die rykes het na hom toe gestroom. In 1895, het Kellog ’n ontbyt vlokkie gemaak van graan. Die probleem was dat Dr Kellogg se behandeling en kosse net vir die rykes bedoel was.
Kellogs het op sy eie gegaan en begin om met gesondheids kosse te eksperimenteer. Hy het begin met ’n graan en molasse drankie te maak. Hierdie drankie kon glo alles in ’n gebreke liggaam regmaak. So twee jaar later maak hy toe ’n druiwe en neute drankie. Hierdie drankie was nie baie suksesvol gewees nie. Sy bemarker sien toe ’n ander potensieele produk raak naamlik ’n graan ontbyt produk. Hierdie Grape Nut Cereal was ’n onmiddelikke sukses gewees.
Kellog se jonger broer W.K het ook sy eie navorsing gedoen en die tweede grootste ontbyt empire opgebou. Dit is nou net hier op hierdie punt wat die dinge so ’n bietjie troebel raak. Dit lyk my W.K Kellogg is toe die een wat eintlik geseëvier het. Hy het onder andere Corn Flakes uitgevind. Eers in 1929 is Rice Crispies die eerste keer die lewenslig gesien. Van daar is die res soos die Engelse sal sê History.
Toevallig kom my vrou hier met ’n pak Rice Crispies aan en ek neem toe die pak en bestudeer die pak. Want ek is mos nou ’n kenner van Rice Crispies. Snap, Crakle en Pop het nou so klein geword, want hulle moes plek maak op die pak vir Spiderman en een of ander water geweer. Dit sal nou ’n jemmerte wees as hulle die dag gaan verdwyn.
ePos Vriende - In die ou dae voor die internet het ek vele penvriende regoor die aardbol gehad. Jy moes weke wag vir 'n antwoord op jou brief! Vandag, met ePos gaan dinge sommer blitsvinnig! Mens moet egter in baie gevalle betaal om jou naam op 'n penvriend lys te kry. Ek glo nie daarin om vir vriendskap te betaal nie, dus gaan ek 'n gratis "ePos Vriende" afdeling begin. Al wat jy hoef te doen om jou gegewens op die lys te kry is om HIER te klik en jou besonderhede in te tik. As jy soek na 'n vriend, klik HIER en gaan deur die lys en stuur 'n epos aan iemand met wie jy wil korrespondeer, so maklik soos dit!
Een van my gunsteling programme
Dis al goed oppad Desember toe en tyd om te dink aan die bak van 'n Kerskoek, hier is 'n lekker maklike resep, dankie daarvoor, Jenine!
Proe die vodka om gehalte te toets. Neem 'n groot mengbak en proe weer die vodka. Maak seker dis die beste gehalte, skink een koppie vol en drink dit. Herhaal.
Skakel die menger aan. Klits een koppie botter in 'n donsige bak. Voeg 'n teelepel suiker by. Klits weer. Maak seker die vodka is sjteeds goed. Drink nog 'n koppie ... vir die wis en die onwis. Skakel die menger af. Breek twee uiers, gooi dit en die droëvrugte by. Tel die vrugte van die vloer af op. Meng die skakelaar aan. As die droëvrugte in die menger vassjit, sjkroewedraaier dit losj. Proe die vodka vir gifterigheid. Sif nou twee koppies sout. Of so iets. Wie gee om?? Proe die vodka.
Sif die suurlemoensap, dreineer die neute en gooi 'n tafel by. Dan 'n lepel sjuiker, of sjo ietsj. Wat jy ook al kan kry. Sjmeer die oond. Draai die koekpan 360° en moenie val nie. Menger die afskakel. Gooie die bak deurrie venster enne drunkie laasjte vodka op.
Hier is een ven die resepte uit my Kampkosresepte eBoek
Voeg meel en sout beurtelings met melk by. Plaas oorblywende bestanddele in ysterpot en laat opkook. Skep lepelsvol deeg in kokende vloeistof sodat hopies nie opmekaar lê nie. Sit deksel op en prut vir 25
minute lank. Bedien warm, stip met botter.
Hierdie is 'n lang stuk, maar lees dit gerus en wees baie, baie dankbaar vir wat julle het....
Nuusbrief - 18 September 2006
Nou gaan dit geil! - Die Kerswenslyste stroom in! en ons kele trek toe!
Ons bejaardes vra net die volgende:-
Dame 75 jaar:- Blikkies kos verskeidenheid asb of rys en macaroni of suiker, koffie en tee - dankie
Dame 82 jaar: 'n Waslap of Seep of 'n vadoek!
Dame 65 jaar:- 'n Kosdrukker of 'n eier ligter of 'n Klein kastrol om kos te kook of 'n tafeldoek
Dame 59 jaar:- 'n Sout en peperpot of Vadoeke of 'n mooi waslap!
Dame 68 jaar:- Handeroom of droëvrugte of sommer enige iets asb!
Dame 71 jaar:- 'n Foto raam 14 x 9cm of crossword puzzle boek of sjokolade
Dame 66 jaar: Toiletware of haarsproei of kouse
Dame 73 jaar: Johnsons babapoeierof badfoam of Dawn musk handeroom
Dame 66 jaar: Net wat u gee sal reg wees
Dame 74 jaar:- Ek is bly oor die artikels wat u in my kerskous sit - baie dankie maar iets lekkers om op Kersfees te eet asb
Dame 67 jaar:- 'n Blom in 'n potjie (violet) of 'n teddiebeer of reukwater
Dame 56 jaar: Voet scrub en tekkie inners nr 8 of kleinbordjies en papborde
Dame 62 jaar:- Toaster of lekkerruikgoed en onderarmspry of enige iets anders
Dame 58 jaar:- Dreamcatcher of windchime met pink en pers in of sakdoekies of deoderant of poeier
Dame 74 jaar:- Dinnerstel (shoprite R49-99) Tupperware (Shoprite R49-99) Ketel asb
Dame 64 jaar:- Kruideniersware vir die spens of skoonmaakmiddels of lekkernye asb
Dame 88 jaar:- Biltong wat gekerf is sal heerlik wees - My lus hang kwynend uit!!!!!!
Dame 68 jaar:- Plakkies nr 5 of 'n handoek
Dame 76 jaar:- Jare laas panties by Woolworths gekoop - so hulle is nou maar skaars en baie duur - dankie
Dame 66 jaar:- Enige iets is baie welkom baie dankie . Maar wat vorentoe sal smaak is 'n klein skaapboudjie of tjoppies om te braai
Dame 90 jaar:- 3 Sakdoekies of 'n mooi skinkbordlappie of 1 Johnsons baba poeier asb
Ek is 'n 74 jarige dame wat 56 jaar getroud is. Ek is 'n invalide maar my man het my nie weggegooi nie - hy versorg my goed - enige reukwater asb of 'n pakkie neute
Oor die algemeen is lekkerruikgoedjies - lekker eetgoed - toiletware en kombuisware asook kruideniersware in aanvraag.
Met die volgende nuusbrief deel ek die bejaarde mans se wenslyste met julle.
JONG GESIN IN NOOD
Ons het 'n baie oulike jong gesin wat nou behoorlik deur die noodlot getreiter word! Ek gee so bietjie agtergrond.
Die egpaar het 'n tweeling wat 6 weke te vroeg gebore is - met die gevolg dat hulle redelik longprobleme het en kort-kort in die hospitaal is met longontsteking. Hulle is nou 9 maande oud en weeg so ± 8 Kg. 'n Seuntjie en 'n dogtertjie - te pragtig vir woorde. Hulle dra 6 - 12 maande kleertjies.
Toe tref die noodlot hulle - die man het 'n moesie aan sy regter slaap wat skielik begin jeuk en aardig raak. Uiteindelik gaan hy dokter toe (ons ken mos die manne - wil nooit hoor om dokter toe te gaan nie!!!) en melanoom word gediagnoseer! Die moesie is toe verwyder asook kliere in sy nek en hulle het toe 'n veloorplanting (vanaf sy bo-been) gedoen. Dit lyk vir my nogal na 'n baie pynlike proses - die arme jongman (25 jaar oud) . .
Intussen raak die mediese fonds uitgeput - jy kan net dink - met 'n tweeling kort-kort in die hospitaal en sy chirurgie ens. kan dit nie anders nie. Volgende wat toe skeefloop is sy siekteverlof wat uitgeput is - met die gevolg dat sy salaris nou die minumum is!!!!
Hier het ons 'n lieflike jong paartjie wat tydelik in die verknorsing is - en ons kan help dat hulle nie sink nie.
Enige bydrae sal waardeer word - en ek glo dat ons hierdie paartjie sal kan help om op hulle voete te bly in hierdie moeilike tyd. As ons hulle kan help sal hulle ook moed hê om aan te gaan. Wanneer alles skielik so drasties verkeerd loop kan jongmense maklik moedeloos word en tou opgooi! Onthou hulle asb in julle gebede, vir algehele herstel van die kanker en dat die babatjies sommer heeltemal gesond sal word en nooit weer hoef hospitaal toe te gaan nie!
Ons benodig babapap en Isomil 2 asook doeke (large), klere, loopringe en toiletware vir die 2 babas asb.
Ek weet al 'n geruime tydjie van julle projek. Ek het self familie wat daar woon en ek sien die omstandighede waarin die mense van Danville verkeer. Baie mense is onder die verkeerde indruk oor Danville wat seker al jare so is, maar ek is seker as hulle ook alles verloor sal hulle self voel hoe moeilik dit is om 'n gesonde gesinslewe te lei. Ek besef ook elke dag hoe dankbaar mens moet wees vir werk (al geniet mens dit nie aldag nie), 'n dak oor die kop (al is dit nie die grootste of die mooiste) en kos op die tafel.
Ek wil net vir julle dankie se vir alles wat julle vir ons doen. Ek woon ook in danville kamers en wens al ek het 'n beter blyplekkie gehad. My kinders is altwee in Rainbow kleuterskool en wardeer ook alles wat die skool vir ons doen. God seen julle en dankie dat daar nog mense is wat omgee vir minderbevoorregtes.
TSORI HUIS (Balsem van Gilead)
Dit gaan goed by ons weduwee en haar 3 kinders - baie dankie.
Dit was Vrydagaand die oudste dogter se matriekafskeid en danksy 'n groep vroue van Pretoria Suid Lions was sy prentjie mooi !. Ek kon nie wag om haar te gaan oplaai vir die funksie nie! My keel het toegetrek - voor my was 'n pragtige swaan! Sy was so mooi, mooi, mooi.!! Ek het weereens gesien hoe Jesus drome laat waar word!! - Sy wys vir my 'n foto van haar droomrok wat sy in standerd 5 uit 'n tydskrif geskeur het.!! Sy het dit al die jare bewaar en daaroor gedroom - en ek is seker sy het somtyds getwyfel - maar sy het nietemin geglo dat sy haar droomrok gaan kry - en sy het! Is dit dan nie hoe geloof lyk nie?? Baie, baie dankie aan almal wat gehelp het om haar matriekafskeid so baie spesiaal te maak. Ek wens almal kon saam met my wees om hierdie baie spesiale dag vir haar en haar ma te geniet!
Daar is heelwat mense wat gevra het na die betekenis van "die balsem van Gilead". Phillip Scheepers het uit London vir ons die volgende daaroor gestuur.
Daar word op twee plekke in die Bybel na die 'balsem van Gilead' verwys:
Jeremia 46:11 - "Gaan na Gilead toe, Egipte, gaan haal balsem; jou baie medisynes help nie, jy word nie gesond nie."
Jeremia 8:22 - "Is daar nie balsem in Gilead nie? Is daar nie ‘n dokter nie? Waarom het my volk nie gesond geword nie?"
Gilead verwys na 'n gebied wat voor die verowering van Kanaan onder die beheer van Ammoniete en Amoriete was. Na die intog was dit toegedeel aan die halwe stam van Manasse en van Ruben en Gad. 'n Deel van die gebied was dig bebos. Daar is verskeie tipe mengsels en balsems (ons sal dit vandag boererate noem!) gemaak van die plante wat in die woude gegroei het. Die beste kandidaat vir die 'balsam van Gilead' is 'n tipe pasta wat gemaak is van die takkies en vrugte van 'n bos genaamd Commiphora opobalsamum. Dit is gebruik om 'n verskeidenheid van toestande te behandel en was skynbaar redelik bekend in die destydse Midde Ooste.
Jeremia gaan egter dieper as om net oor die plant te praat en maak 'n uitgebreide vergelyking. Een manier om hierdie vergelyking te interpreteer is as volg. In Jeremia 8:22 is die implikasie van wat Jeremia sê dat die volk troos en genesing op ander plekke as by die Here gesoek het. Gilead deel is van die grondgebied wat Hy vir Sy volk gegee het en dit is dus 'n plek waar Hy Sy heerskappy op 'n besondere manier wou bevestig. Hyself is dus in 'n sin die 'balsem van Gilead'. Die boodskap is dus dat die volk (en selfs ander nasies vgl 46:11) moet besef dat dit God alleen is wat kan seën, vertroos en genees.
Deur die jare het baie mense hierdie tema verder uitgebou en die Here self baie direk aan die 'balsem van Gilead' verbind. Seker die heel bekendste voorbeeld hiervan is 'Balm of Gilead' 'n Negro Spiritual. Dit is geskryf deur slawe wat op 'n besondere manier die Here se teenwoordigheid en die verbind van hulle (soms selfs fisiese) wonde nodig gehad het. Die eerste versie som mooi op wat God as die 'balsem van Gilead' vir Sy kinders wil doen:
Danksy groot naasteliefde en hulp van ons ondersteuners was dit moontlik om hierdie huis vir hulle op te rig en glo ons dat hierdie gesin nou meer as ooit tevore sal besef en glo dat dit God alleen is wat kan seën, vertroos en genees! en dat Hy hulle sal bewaar en beskerm.
'N BORD KOS TEEN MISDAAD
Dr. Attie van NIekerk van NOVA ( Navorsing vir die Opheffing en Voorkoming van armoede) sê die kernprobleem van ons tyd is armoede!
Deur elke dag net 'n bord kos vir 'n honger mens op straat te gee, help ons selfs om misdaad te voorkom. Al is dit dan net die sogenaamde "petty crimes" van steel omdat jy honger is!!!. Want armoede veroorsaak misdaad of ons dit nou wil erken of nie.
Nadat ons al ons geskenke in het moet ons begin met die ± 350 gesinne se Kersfeeskospakke! Hierdie jaar het ons R300 per gesin nodig asb. Dit is dan kruideniersware vir 'n gemiddelde gesin van 5 vir die 3 dae oor Kersfees. Ek sal later meer inligting hieroor gee oa. wat ons in die pakke wil sit. Verlede jaar het ons as ek reg onthou vir ± 300 gesinne kospakke gegee! (Ons gaan liewer nie nou wiskundig raak hier nie - sal later al die berekeninge doen en so klein bietjie stress!)
Die volgende is in aanvraag:- Enige toiletware vir mans en dames, Handoeke, lakens en kussingslope, onderklere vir mans/dames, lekkerruikgoed, toasters, manskouse, koopbewyse van Dion of Game, vice grip, blik skêr, tang, sakdoeke, skoenpolitoer en skoenborsel, Skeermesse, Selfone, CD van Piet Smit, CD van Pieter Koffie, enige huishoudelike produkte, Blou of wit kerkhemp XL, Afrikaanse cd's, badhandoeke, Vodacom, MTN, Cell C lugtyd, kierie, sakmes, bruin toiletstel, poskaartgrote fotoraampies, ligte grys mans wolkouse, pen en potloodstel, geldbeursie, 'n alarm horlosie, Nescafe classic, Mach 3 lemmetjies, 4 groen sitkamer matjies, blokraaisel woordeboek, pienk handoek, lekkergoed, juwele, nr 34 dames langbroeke, bedlampies, scrapbook items,
Boodskap van oom John aan Kersfeesvader - Met globale verwarming sal u daaraan moet dink om u bok en slee in te ruil vir 'n "motor scooter"! Vele dank dat ons nog steeds aan jou kan glo - Jammer dat skoorstene ook al uit is!!!!!
1 Mespunt magnees in 'n half kelki water 3 maal per dag, 4 of 5 amandels per dag eet is oek goed.
'n Half telepeljamaika gemmer met een telepelsoda op 'n glas water nou en dan te drink.
'n Kwart telepeltji gerasperde neut of so 'n stukki in die mond fyn kou en insluk.